title: Provedbena uredba Komisije (EU) 2016/1931 оd 4. studenoga 2016. o odobrenju klorokrezola kao postojeće aktivne tvari za uporabu u biocidnim proizvodima vrste 13 (Tekst značajan za EGP )

text:
               5.11.2016

               HR

               Službeni list Europske unije

               L 299/33

         PROVEDBENA UREDBA KOMISIJE (EU) 2016/1931
   оd 4. studenoga 2016.
   o odobrenju klorokrezola kao postojeće aktivne tvari za uporabu u biocidnim proizvodima vrste 13
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. treći podstavak,
   budući da:

               (1)

               Delegiranom uredbom Komisije (EU) br. 1062/2014 (2) utvrđen je popis postojećih aktivnih tvari koje treba ocijeniti radi njihova mogućeg odobrenja za uporabu u biocidnim proizvodima. Taj popis uključuje klorokrezol.

               (2)

               Klorokrezol je ocijenjen u skladu s člankom 16. stavkom 2. Direktive 98/8/EZ Europskog parlamenta i Vijeća (3) za uporabu u proizvodima vrste 13, „Sredstva za zaštitu tekućina za obradu metala”, kako je utvrđena u Prilogu V. toj Direktivi, što odgovara vrsti proizvoda 13 kako je utvrđena u Prilogu V. Uredbi (EU) br. 528/2012.

               (3)

               Francuska je imenovana nadležnim ocjenjivačkim tijelom te je 24. srpnja 2013. podnijela izvješće o ocjeni, zajedno sa svojim preporukama.

               (4)

               U skladu s člankom 7. stavkom 2. Delegirane uredbe (EU) br. 1062/2014 Odbor za biocidne proizvode 13. travnja 2016. sastavio je mišljenje Europske agencije za kemikalije, uzimajući u obzir zaključke nadležnog ocjenjivačkog tijela.

               (5)

               U skladu s tim mišljenjem može se očekivati da će biocidni proizvodi vrste 13 koji sadržavaju klorokrezol ispuniti zahtjeve iz članka 5. Direktive 98/8/EZ, ako se zadovolje određene specifikacije i uvjeti koji se odnose na njihovu uporabu.

               (6)

               Stoga je primjereno odobriti klorokrezol za uporabu u biocidnim proizvodima vrste 13 podložno određenim specifikacijama i uvjetima.

               (7)

               Prije odobrenja aktivne tvari zainteresiranim stranama trebalo bi omogućiti primjereno razdoblje za poduzimanje pripremnih mjera potrebnih za ispunjenje novih zahtjeva.

               (8)

               Mjere predviđene ovom Uredbom u skladu su s mišljenjem Stalnog odbora za biocidne proizvode,

         DONIJELA JE OVU UREDBU:
   Članak 1.
   Klorokrezol odobrava se kao aktivna tvar za uporabu u biocidnim proizvodima vrste 13, podložno specifikacijama i uvjetima iz Priloga.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. studenoga 2016.

            Za Komisiju

            Predsjednik

         Jean-Claude JUNCKER

      (1)  SL L 167, 27.6.2012., str. 1.

      (2)  Delegirana uredba Komisije (EU) br. 1062/2014 od 4. kolovoza 2014. o programu rada za sustavni pregled svih postojećih aktivnih tvari sadržanih u biocidnim proizvodima iz Uredbe (EU) br. 528/2012 Europskog parlamenta i Vijeća (SL L 294, 10.10.2014., str. 1.).

      (3)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).

      PRILOG

                  Uobičajeni naziv

                  Kemijski naziv prema IUPAC-u
                  Identifikacijski brojevi

                  Najmanji stupanj čistoće aktivne tvari (1)

                  Datum odobrenja

                  Datum isteka odobrenja

                  Vrsta proizvoda

                  Posebni uvjeti

                  Klorokrezol

                  Kemijski naziv prema IUPAC-u:
                  4-kloro-3-metilfenol
                  EZ br.: 200-431-6
                  CAS br.: 59-50-7

                  99,8 % masenog udjela

                  1. svibnja 2018.

                  30. travnja 2028.

                  13

                  Odobrenja za biocidne proizvode podliježu sljedećim uvjetima:

                              1.

                              pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije;

                              2.

                              s obzirom na rizike utvrđene za ocijenjene uporabe, pri ocjeni proizvoda posebna se pozornost posvećuje profesionalnim korisnicima.

         (1)  Stupanj čistoće naveden u ovom stupcu najmanji je stupanj čistoće aktivne tvari ocijenjene u skladu s člankom 89. stavkom 1. Uredbe (EU) br. 528/2012. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.


title: Provedbena uredba Komisije (EU) 2017/726 оd 24. travnja 2017. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               25.4.2017

               HR

               Službeni list Europske unije

               L 107/29

         PROVEDBENA UREDBA KOMISIJE (EU) 2017/726
   оd 24. travnja 2017.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. travnja 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  EG

                  325,6

                  MA

                  101,7

                  TR

                  127,7

                  ZZ

                  185,0

                  0707 00 05

                  MA

                  79,4

                  TR

                  156,1

                  ZZ

                  117,8

                  0709 93 10

                  MA

                  78,6

                  TR

                  140,8

                  ZZ

                  109,7

                  0805 10 22 , 0805 10 24 , 0805 10 28

                  EG

                  52,4

                  IL

                  130,6

                  MA

                  68,9

                  TR

                  71,4

                  ZZ

                  80,8

                  0805 50 10

                  AR

                  68,9

                  TR

                  67,2

                  ZZ

                  68,1

                  0808 10 80

                  AR

                  88,6

                  BR

                  124,2

                  CL

                  127,8

                  CN

                  147,6

                  NZ

                  152,4

                  US

                  116,7

                  ZA

                  86,9

                  ZZ

                  120,6

                  0808 30 90

                  AR

                  175,5

                  CL

                  133,5

                  CN

                  113,2

                  ZA

                  123,8

                  ZZ

                  136,5

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 1057/2013 оd 29. listopada 2013. o izmjeni Priloga Uredbi (EU) br. 37/2010 o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla, s obzirom na tvar manganov karbonat  Tekst značajan za EGP

text:
               30.10.2013

               HR

               Službeni list Europske unije

               L 288/63

         PROVEDBENA UREDBA KOMISIJE (EU) br. 1057/2013
   оd 29. listopada 2013.
   o izmjeni Priloga Uredbi (EU) br. 37/2010 o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla, s obzirom na tvar manganov karbonat
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (1), a posebno njezin članak 14. u vezi s člankom 17.,
   uzimajući u obzir mišljenje Europske agencije za lijekove koje je izdao Odbor za veterinarsko-medicinske proizvode,
   budući da:

               (1)

               Najveća dopuštena količina rezidua (NDK) farmakološki djelatnih tvari namijenjenih primjeni u Uniji u veterinarsko-medicinskim proizvodima kod životinja koje se koriste za proizvodnju hrane ili u biocidnim pripravcima koji se koriste u uzgoju životinja utvrđena je Uredbom (EZ) br. 470/2009.

               (2)

               Farmakološki djelatne tvari i njihova klasifikacija s obzirom na najveće dopuštene količine rezidua u hrani životinjskog podrijetla utvrđene su u Prilogu Uredbi Komisije (EU) br. 37/2010 (2).

               (3)

               Manganov karbonat trenutačno je uvršten u tablicu 1. Priloga Uredbi (EU) br. 37/2010 kao dopuštena tvar za sve vrste životinja koje se koriste za proizvodnju hrane, samo za oralnu primjenu.

               (4)

               Europskoj agenciji za lijekove podnesen je zahtjev za proširenje primjene postojećeg unosa za manganov karbonat na parenteralnu primjenu kod goveda.

               (5)

               U skladu s člankom 5. Uredbe (EZ) br. 470/2009, Europska agencija za lijekove razmatra mogućnost korištenja utvrđene najveće dopuštene količine rezidua za farmakološki djelatnu tvar u određenoj hrani za drugu hranu dobivenu od iste vrste životinja, ili utvrđenu najveću dopuštenu količinu rezidua za farmakološki djelatnu tvar u jednoj ili više vrsta životinja za drugu vrstu životinja.

               (6)

               Odbor za medicinsko-veterinarske proizvode preporučio je da se najveća dopuštena količina rezidua za manganov karbonat za primjenu kod goveda proširi na parenteralnu primjenu te je preporučio ekstrapolaciju najvećih dopuštenih količina za manganov karbonat u govedima na sve životinjske vrste koje se koriste za proizvodnju hrane.

               (7)

               Uredbu (EU) br. 37/2010 stoga treba izmijeniti kako bi obuhvatila tvar manganov karbonat za parenteralnu primjenu kod svih životinjskih vrsta koje se koriste za proizvodnju hrane.

               (8)

               Mjere predviđene ovom Uredbom u skladu su s mišljenjem Stalnog odbora za veterinarsko-medicinske proizvode,

         DONIJELA JE OVU UREDBU:
   Članak 1.
   Prilog Uredbi (EU) br. 37/2010 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. listopada 2013.

            Za Komisiju

            Predsjednik

         José Manuel BARROSO

      (1)  SL L 152, 16.6.2009., str. 11.

      (2)  SL L 15, 20.1.2010., str. 1.

      PRILOG
      Unos za tvar manganov karbonat u tablici 1. Priloga Uredbi (EU) br. 37/2010 zamjenjuje se sljedećim unosom:

                     Farmakološki djelatna tvar

                     Marker rezidua

                     Vrsta životinje

                     NDK

                     Ciljno tkivo

                     Ostale odredbe (u skladu s člankom 14. stavkom 7. Uredbe (EZ) br. 470/2009)

                     Terapijska klasifikacija

                     „Manganov karbonat

                     NIJE PRIMJENJIVO

                     Sve vrste životinja koje se koriste za proizvodnju hrane

                     NDK NIJE POTREBAN

                     NIJE PRIMJENJIVO

                     NEMA UNOSA

                     Probavni trakt i metabolizam/mineralni dodaci”


title: Provedbena uredba Komisije (EU) 2016/2147 оd 7. prosinca 2016. o odobrenju povećanja granica za pojačavanje vina proizvedenog od grožđa ubranog u 2016. u određenim vinogradarskim regijama u Njemačkoj i u svim vinogradarskim regijama u Mađarskoj

text:
               8.12.2016

               HR

               Službeni list Europske unije

               L 333/30

         PROVEDBENA UREDBA KOMISIJE (EU) 2016/2147
   оd 7. prosinca 2016.
   o odobrenju povećanja granica za pojačavanje vina proizvedenog od grožđa ubranog u 2016. u određenim vinogradarskim regijama u Njemačkoj i u svim vinogradarskim regijama u Mađarskoj
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 91.,
   budući da:

               (1)

               U dijelu I. točki A.3. Priloga VIII. Uredbi (EU) br. 1308/2013 predviđa se da države članice u godinama s iznimno nepovoljnim klimatskim uvjetima mogu zatražiti da se granice za povećanje volumne alkoholne jakosti (pojačavanje) vina povise za najviše 0,5 %.

               (2)

               Njemačka i Mađarska zatražile su ta povećanja granica za pojačavanje vina proizvedenog od grožđa ubranog u 2016. jer su klimatski uvjeti za vrijeme sezone rasta bili izrazito nepovoljni. Mađarska je takav zahtjev podnijela za sve svoje vinogradarske regije. Njemačka je povećanje pojačavanja zatražila samo za vino proizvedeno od sorti crnog grožđa za regije Baden Ahr, Mittelrhein, Mosel, Nahe, Pfalz, Rheinhessen i Württemberg.

               (3)

               Zbog izrazito nepovoljnih vremenskih uvjeta tijekom 2016. granice povećanja prirodne alkoholne jakosti iz dijela I. točke A.2. Priloga VIII. Uredbi (EU) br. 1308/2013 u određenim vinogradarskim regijama ne omogućuju proizvodnju vina s odgovarajućom ukupnom alkoholnom jakosti, za kojim inače postoji tržišna potražnja.

               (4)

               Stoga je primjereno odobriti povećanje granica za pojačavanje vina proizvedenog od svih ili određenih sorti grožđa ubranog u 2016. u vinogradarskim regijama u Mađarskoj i Njemačkoj.

               (5)

               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Odstupajući od točke A.3. dijela I. Priloga VIII. Uredbi (EU) br. 1308/2013, u vinogradarskim regijama ili u dijelu tih regija iz Priloga ovoj Uredbi te za sve ili određene sorte vinove loze, kako je utvrđeno u tom Prilogu, povećanje prirodne volumne alkoholne jakosti svježeg grožđa ubranog u 2016., mošta, mošta u vrenju, mladog vina u vrenju i vina proizvedenog od grožđa ubranog u 2016. ne smije prijeći sljedeće granice:

               (a)

               3,5 % vol. u vinogradarskoj zoni A iz Dodatka I. Prilogu VII. Uredbi (EU) br. 1308/2013;

               (b)

               2,5 % vol. u vinogradarskoj zoni B iz Dodatka I. Prilogu VII. Uredbi (EU) br. 1308/2013;

               (c)

               2,0 % vol. u vinogradarskoj zoni C iz Dodatka I. Prilogu VII. Uredbi (EU) br. 1308/2013.

         Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. prosinca 2016.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 671.

      PRILOG

         Sorte vinove loze i vinogradarske regije ili dio tih regija u kojima je u skladu s člankom 1. dopušteno povećanje granice za pojačavanje

                  Država članica

                  Vinogradarske regije ili dio tih regija (vinogradarska zona)

                  Sorte

                  Njemačka

                  Vinogradarska regija u Badenu (zona B)

                  Sve dopuštene sorte crnog grožđa

                  Vinogradarska regija u Ahru (zona A)

                  Vinogradarska regija u Mittelrheinu (zona A)

                  Vinogradarska regija u Moselu (zona A)

                  Vinogradarska regija u Naheu (zona A)

                  Vinogradarska regija u Pfalzu (zona A)

                  Vinogradarska regija u Rheinhessenu (zona A)

                  Vinogradarska regija u Württembergu (zona A)

                  Mađarska

                  Sve vinogradarske regije (zona C)

                  Sve dopuštene sorte grožđa